
ПРОТОКОЛ №2

от дейността на Комисия, назначена със Заповед № 283/ 07.07.2020г. на Кмета на Община Неделино за разглеждане, оценка и класиране на офертите за участие в процедура за възлагане на обществена поръчка чрез публично състезание по Закона за обществените поръчки (ЗОП), с предмет:  „Избор на изпълнител за упражняване на независим строителен надзор на обект: Реконструкция на дворно пространство на СОУ „Св. св. Кирил и Методий“ гр. Неделино, общ. Неделино.“ 

 Днес, 11.08.2020г., от 10,00ч., в заседателната зала на ет.5 в сградата на Община Неделино, се събра комисия, съгласно Заповед 283/ 07.07.2020г, на Кмета на Община Неделино, в състав:
Председател:
Добри Личев – юрисконсулт ОП;
Членове:
1. арх. Димитър Стефанов – директор на дирекция „СБТ“ ;
2. Величко Йорданов – гл. експерт „Отчетност по програми и проекти“
със следната задача:
[bookmark: _GoBack] Разглеждане на допълнително   постъпили  документи от участници, изискани  с протокол № 1 на основание чл. 54, ал.7, ал.8 и ал.9 от ППЗОП.

На свое предходно заседание, комисията установи непълнота или несъответствие на информацията  в офертата на участника обединение  ДЗЗД „ЕЙ ЕНД ДЖИ КОНСУЛТИНГ“ по отношение на изискванията възложителя  за лично състояние и   критериите за подбор посочени в документацията за участие в настоящата процедурата. Констатациите на комисията са подробно описани в протокол №1 от 29.07.2020г.  в който е определен срок за представяне на допълнителни документи от участника. В определения от комисията срок от 5/пет/ работни дни от получаването на протокола, участника  е представил в деловодството на община Неделино допълнителни документи с вх. № 53-00-129 от дата: 06.08.2020г. Комисията констатира, че допълнителните документи са постъпили в рамките на определения срок и на основание чл. 54, ал. 12 от ППЗОП, Комисията пристъпи към тяхното разглеждане.
Участника е представил:
1. Единен европейски документ за обществени поръчки (ЕЕДОП)  на електронен носител за обединение ДЗЗД „ЕЙ ЕНД ДЖИ КОНСУЛТИНГ“  подписан с валиден електронен подпис на представляващия обединението  - Антоанета Гаджакова.
2. Единен европейски документ за обществени поръчки (ЕЕДОП)  на електронен носител за съдружника в обединението „АЛАНИ КОНСУЛТ“ ЕООД е подписан с валиден електронен подпис на законния представител на дружеството  - Антоанета Гаджакова.
3. Единен европейски документ за обществени поръчки (ЕЕДОП)  на електронен носител за съдружника в обединението „КОНСТРУКШЪН ЕНД ЕНЕРДЖИ КОНСУЛТИНГ ООД е подписан с валиден електронен подпис на законния представител на дружеството  - Илияна Стойнова
4. Копие със заверка „Вярно с оригинала“ на  договор за услуга № Д-381/16.06.2017г
5. Копие със заверка „Вярно с оригинала“  на удостоверение за добро изпълнение с Изх. № 91-2102-4/04.08.2020г., издадено от община Девин.
6. Копие със заверка „Вярно с оригинала“ на  Сертификат Рег.№ 364-2830-К/08.04.2019г ISO 9001: 2015, за упражняване на независим строителен надзор, оценка на съответствието на инвестиционните проекти, консултантска дейност, експертна дейност, технически паспорти на сгради.
7.  Анекс № 1 към Сертификат № 364-2830- -18- K/08.04.2019 за съответствие на СИСТЕМА ЗА УПРАВЛЕНИЕ НА КАЧЕСТВОТО, съгласно ISO 9001:2015 от 08.04.2020 год.
8. Копие със заверка „Вярно с оригинала“ на  Сертификат Рег. № 40014/20/ANC за съответствие на СИСТЕМА ЗА УПРАВЛЕНИЕ НА КАЧЕСТВОТО, съгласно ISO 9001:2015 от 09.07.2020 год. за контрол и оценка на инвестиционни проекти, строителен надзор, консултантска дейност в строителството и строителния инжинеринг.

При извършеният от комисията  преглед на допълнително представените документи и съдържащата се в тях информация комисията приема, че са отстранени констатираните и описани в Протокол 1 несъответствия на предложението  и е налице съответствие на офертата на участника с предварително обявените условия и с критериите за подбор.  
Въз основа на направените констатации комисията взе единодушно следното Решение:
 
Допуска участника  обединение  ДЗЗД „ЕЙ ЕНД ДЖИ КОНСУЛТИНГ“ до следващия етап от процедурата - разглеждане и оценка  на техническото предложение на офертата. 


Комисията пристъпи към разглеждане и оценка на техническите предложение на допуснатите участници  до този етап от процедурата по реда на постъпването на офертите им в деловодството на община Неделино. 
Съгласно методиката за определяне на комплексна оценка на оферта офертите на Участника, които отговарят на предварително обявените условия на Възложителя и са допуснати до този етап на провеждане на процедурата (оценка на Офертите), се оценяват с Комплексна оценка КО. 
	Икономически най-изгодната оферта се определя въз основа на критерия: оптимално съотношение качество/цена.
	КО = К1 + К2, където:
К1 - Предложена цена - максимална оценка - 50 точки
К2 - Организация за качествено изпълнение на поръчката - максимална оценка - 50 точки
К1 - Предложена цена - показателят се изчислява по следната Формула:
К1 = (Цена мин. / Цена участн.) * 50, където
Цена мин. е най-ниската предложена цена от участник, в лева без ДДС.
Цена участн., е цената, предложена от даден участник съгласно ценовото му предложение, в лева без ДДС. 
	Комплексната оценка (КО) има максимална стойност 100 (сто) точки.
Комисията пристъпи към разглеждане и оценка на техническото предложение на Участник №1.
Участник №1.
ДЗЗД  „ЕЙ ЕНД ДЖИ КОНСУЛТИНГ“

	Оценка по показател К2 - Организация за качествено изпълнение на поръчката
      Техническо предложение на участника отговаря на предварително обявените изисквания на Възложителя, съдържа задължително изискуемите елементи и в своята последователност, гарантира навременното и спрямо изискванията на техническата спецификация постигане на резултати.
При оценката на техническото предложение на ДЗЗД „ЕЙ ЕНД ДЖИ КОНСУЛТИНГ“  за съответствие с Програмата за организация на качествено изпълнение на поръчката с изискванията на техническата спецификация и изискванията на Възложителя, заложени в документацията за участие в поръчката, комисията установи следното:
- Направен е задълбочен анализ на всички поставени от Възложителя цели и очаквани резултати и са предложени детайлно разработени конкретни задачи за реализиране на дейностите, предмет на поръчката, включително и алтернативни такива, представени са аргументи как предложените мерки и организация на работа гарантират качествено и в срок изпълнение на поръчката;
- Описателно е посочено организацията на работата на ключовия екип на участника, разпределение на отговорностите и дейностите между членовете на екипа съгласно планираните дейности. Подробно са описани задълженията на всеки ключов експерт. Предложената е организация на работа е  съобразена със сложността на съответната дейност и очакван резултат, разгледани са всички процеси, като са отчетени и връзките между тях;
- Предложен е подход и организация за изпълнение на строителния надзор, включващ технологията за извършването му, последователността в съставянето на изискващата се строителна документация за изпълнение на строежа по отношение на законосъобразното започване, протичане и завършване на строителния процес.
-  Разработени са предложения по отношение процеса на комуникация, координация и съгласуване на дейностите с Възложителя и начина на взаимодействие и работа между Консултанта и Изпълнителя. Посочени са взаимовръзки, начин на взаимодействие и работа между консултанта и външни институции и организации, компетентни и ангажирани в процеса на съгласуване, приемане  и одобряване на дейностите предмет на поръчката.
- посочени са методи за упражняване на контрол, относно съответствието на строителните материали и изделия с техническите изисквания на проекта, както и по отношение на ритмичността на тяхното доставяне, начин на складиране, начин на влагане и изпитвания;
РАЗРАБОТЕНИ СА ДОПЪЛНИТЕЛНИ /НАДГРАЖДАЩИ / МЕРКИ НА ТЕХНИЧЕСКОТО ПРЕДЛОЖЕНИЕ, КАКТО СЛЕДВА:
1. За всяка от дейностите е показано разпределението по експерти (кой какво ще изпълнява) на ниво отделна задача (за целите на настоящата методика под „задача“ се разбира обособена част от дефинираните дейности (задачи), които могат да бъдат самостоятелно възлагани на отделен експерт и изпълнението им може да се проследи еднозначно, т.е. има дефинирани начало и край и измерими резултати).
	2. За всяка дейност са дефинирани необходимите ресурси за нейното изпълнение и задълженията на отговорните за изпълнението й експерти.
	
По показател К2 - Организация за качествено изпълнение на поръчката - Комисията единодушно  реши:  
Присъжда на участник ДЗЗД „ЕЙ ЕНД ДЖИ КОНСУЛТИНГ“    - 50 / петдесет/ точки
Комисията пристъпи към разглеждане и оценка на техническото предложение на Участник №2 .
КИМА КОНСУЛТ ЕООД
Оценка по показател К2 - Организация за качествено изпълнение на поръчката
      Техническо предложение на участника отговаря на предварително обявените изисквания на Възложителя, съдържа задължително изискуемите елементи и в своята последователност, гарантира навременното и спрямо изискванията на техническата спецификация постигане на резултати.
При оценката на техническото предложение на Кима Консулт ЕООД  за съответствие с Програмата за организация на качествено изпълнение на поръчката с изискванията на техническата спецификация и изискванията на Възложителя, заложени в документацията за участие в поръчката, комисията установи следното:
- Налице е разработена програма за осигуряване на качеството на изпълнение на поръчката с цялата необходима информация, включително последователността на изготвянето на изискуемата по закон документация.
-  Предложен е подход и организация за изпълнение на строителния надзор, включващ технологията за извършването му, изпълнението на отделните етапи е разбито по дейности и задачи, съобразно организацията на участника, при съблюдаване на предварително обявените условия на Възложителя.
- Участникът е предвидил адекватни мерки за управление на изпълнението и вътрешен контрол, които съответстват напълно на целите на техническата спецификация и гарантират ефективно и качествено изпълнение на строителния надзор, включително съгласуване и контрол на техническото оборудване и основни материали за строителството – произход, доставки, сертификати;
-  участникът е предложил организация на работата на ключовия екип, посочил е как се разпределят отговорностите и дейностите между тях, начини за осъществяване на комуникацията с Възложителя, координация и съгласуване на дейностите, които са необходими за качественото и срочно изпълнение на възложената услуга. 
- Ясно и адекватно са разпределени задачите и отговорностите между отделните ключови експерти по отношение на изпълнение на дейностите и постигането на очакваните резултати. Подробно са описани задълженията на всеки ключов експерт;
РАЗРАБОТЕНИ СА ДОПЪЛНИТЕЛНИ /НАДГРАЖДАЩИ / МЕРКИ НА ТЕХНИЧЕСКОТО ПРЕДЛОЖЕНИЕ, КАКТО СЛЕДВА:
1. За всяка от дейностите е показано разпределението по експерти (кой какво ще изпълнява) на ниво отделна задача (за целите на настоящата методика под „задача“ се разбира обособена част от дефинираните дейности (задачи), които могат да бъдат самостоятелно възлагани на отделен експерт и изпълнението им може да се проследи еднозначно, т.е. има дефинирани начало и край и измерими резултати).
	2. За всяка дейност са дефинирани необходимите ресурси за нейното изпълнение и задълженията на отговорните за изпълнението й експерти.
	
По показател К2 - Организация за качествено изпълнение на поръчката - Комисията единодушно  реши:  
Присъжда на участник Кима Консулт ЕООД      - 50 / петдесет/ точки
След оценката на техническите предложения на участниците  в настоящата процедура процедурата  Комисията взе следното  РЕШЕНИЕ:

1. Отварянето на ценовите  предложение на участниците  в настоящата процедура да се извърши на 14.08.2020г. от 10:30 часа в заседателната зала на ет. 5 в сградата на Община Неделино.
2. За предстоящото отваряне на ценовите предложения на участниците да се публикува съобщение в профила на Купувача. 
Действията на комисията, обективирани в настоящия протокол, приключиха на 11.08.2020г. в 15:00 часа.


КОМИСИЯ:


 1. Добри Личев:……………/П/……………


2. арх. Димитър Стефанов: …/П/………………….
 

3. Величко Йорданов: …………/П/……………….

